ΑΣΤΥΦΙΛΙΑ Β ΛΥΚΕΙΟΥ.

ΑΙΤΙΑ

- Στις μεγάλες πόλεις πολλές επαγγελματικές ενασχολήσεις, έχουν μικρό σωματικό μόχθο.

- Οι ευκαιρίες απασχόλησης στις μεγαλουπόλεις, λόγω της βιομηχανικής και βιοτεχνικής ανάπτυξης, είναι περισσότερες και πιο επικερδείς, σε σχέση μ΄αυτές της επαρχίας που είναι κοπιώδεις και οικονομικά επισφαλείς.

-Η ζωή στα αστικά κέντρα, παρέχει άμεση πρόσβαση σε ιατρική περίθαλψη, καθώς υπάρχουν στελεχωμένα νοσοκομεία και ιατρικά κέντρα.

- Οι κεντρικές κρατικές υπηρεσίες, σχεδόν όλες βρίσκονται στην πρωτεύουσα και τα γραφειοκρατικά θέματα τακτοποιούνται πιο άμεσα.

- Πολλά ΑΕΙ. Βρίσκονται σε μεγάλες πόλεις προσφέροντας κατάρτιση και εξειδίκευση. Οι φοιτητές έχουν τη δυνατότητα εύκολης πρόσβασης σε βιβλιοθήκες, διαλέξεις και σεμινάρια.

-Τα αστικά κέντρα παρέχουν πολλαπλές διευκολύνσεις με πληθώρα βασικών υποδομών, με ελεύθερη διαβίωση και χωρίς καθόλου κοινωνικό έλεγχο, σε σύγκριση με την επαρχία όπου ασκείται πίεση, πειθαναγκασμός και η ατομική ελευθερία περιορίζεται.

-Στις μεγάλες πόλεις υπάρχουν ευκαιρίες για ψυχαγωγία μέσω των αθλητικών εγκαταστάσεων, των θεάτρων, των κινηματογράφων, των χώρων μουσικών εκδηλώσεων.

-ΣΥΝΕΠΕΙΕΣ ΤΟΥ ΦΑΙΝΙΜΕΝΟΥ.

- Οι φιλίες και οι σχέσεις των ανθρώπων περιορίζονται σ΄ένα στενό κύκλο επαφών, καθώς η κοσμοπλημύρα και η ανωνυμία τους κάνει επιφυλακτικούς.

- Ο κάτοικος της μεγαλούπολης μαζοποιείται, υιοθετεί κοινούς τρόπους συμπεριφοράς, ντυσίματος και χάνει το δικαίωμα της αυτόνομης ύπαρξης.

- Η αστυφιλία δημιούργησε στους κατοίκους των αστικών κέντρων μοναξιά και αποξένωση. Η αδιαφορία και η καχυποψία, η ψυχρότητα και η ανασφάλεια λόγω παραβατικότητας, έχει υπονομεύσει δραστικά την ποιότητα των διαπροσωπικών σχέσεων. Ποτέ οι στέγες των σπιτιών δεν ήταν τόσο κοντά και οι καρδιές των ανθρώπων τόσο μακριά.

- Η ύπαιθρος οικονομικά μαραζώνει, η αγροτική παραγωγή μειώνεται σημαντικά και τα κρατικά έσοδα ελαχιστοποιούνται.

- Ο πληθυσμός των παραμεθόριων περιοχών και της επαρχίας μειώνεται. Τα χωριά ερημώνουν και ταυτόχρονα εξαφανίζεται η ενεργή παρουσία εργατικών χεριών νεαρής ηλικίας.

- Οι επισιτιστικές ανάγκες του πληθυσμού δεν καλύπτονται, αυξάνονται, οι εισαγωγές αγροτικών και κτηνοτροφικών προιόντων και η χώρα «πληγώνεται οικονομικά».

- Το ελληνικό στοιχείο περιορίζεται και μαζί του χάνονται τα πολιτιστικά δρώμενα, τα ήθη , τα έθιμα της υπαίθρου, οι ρίζες της καταγωγής. Η παράδοσή μας εξαφανίζεται, τα σπίτια άδεια, μοιάζουν με φαντάσματα και η πλειονότητα των κατοίκων, κυρίως των ορεινών χωριών και των μικρών νησιών είναι υπερήλικες ή αλλοδαποί.

- Η αύξηση των οικονομικών δυσκολιών, έφερε και αύξηση της εγκληματικότητας. Καθημερινά πλέον από τα ΜΜΕ, γινόμαστε ακροατές τέτοιων περιπτώσεων…….

- Η άναρχη επέκταση των αστικών κέντρων κατέστρεψε την ρυμοτομία τους, ελαχιστοποίησε τους χώρους πρασίνου, ενώ σκόπιμοι εμπρησμοί με σκοπό την επέκταση του σχεδίου πόλεως, αφάνισαν μεγάλες δασικές εκτάσεις.

-Τα τελευταία χρόνια η πληθώρα των εργασιακών ευκαιριών, έπαψε να υπάρχει στα αστικά κέντρα. Η ανεργία αυξήθηκε σημαντικά, τα έξοδα διαβίωσης πολλαπλασιάστηκαν και η ζωή των κατοίκων έγινε αγχώδης.

-Παράλληλα η ύπαρξη πολλών βιομηχανικών μονάδων, τα μέσα μαζικής μεταφοράς, οι ατμοσφαιρικοί ρύποι, τα βιομηχανικά λύματα, τα απορρίματα, επιβάρυναν το φυσικό περιβάλλον και υποβάθμισαν τη ζωή των κατοίκων στις μεγαλουπόλεις.

Αλλά και ψυχολογικά η ζωή στις μεγαλουπόλεις έγινε αφόρητη. Το κυκλοφοριακό, οι πολλαπλές οικογενειακές υποχρεώσεις, οι μεγάλες αποστάσεις εργασίας – μόνιμης κατοικίας, οι απαιτήσεις λόγω της υπερκατανάλωσης και οι γρήγοροι ρυθμοί, αύξησαν την ένταση, τον εκνευρισμό, της αδιαφορία προς τον συνάνθρωπο.

-ΛΥΣΕΙΣ ΤΟΥ ΦΑΙΝΟΜΕΝΟΥ.

- Να δημιουργηθούν θέσεις εργασίας στην επαρχία, ώστε να σταματήσει η φυγή των νέων, καθώς και των ήδη υπαρχόντων κατοίκων τους.

- Η πολιτεία να δώσει κίνητρα σε ιδιώτες για τη δημιουργία βιομηχανικών μονάδων στην ύπαιθρο, ώστε να διασφαλιστεί μία σταθερή οικονομική αγροτική παραγωγή.

- Να βελτιωθεί το σύστημα υγείας στην επαρχία, με προτεραιότητα τις νοσοκομειακές εγκαταστάσεις, ώστε οι κάτοικοι να νιώσουν ασφάλεια και να ενθαρρυνθούν απέναντι στις δυσκολίες που αντιμετωπίζουν

- Η αποκέντρωση πολλών δημοσίων υπηρεσιών και η λειτουργία σχολείων όλων των βαθμίδων.

- Η κατασκευή άρτιου οδικού δικτύου στην ηπειρωτική χώρα , όπως και η συχνή ακτοπλοική σύνδεση κυρίως των απομακρυσμένων νησιών.

- Η πολιτεία να δώσει σ’ όσους μετοικήσουν σ’ορεινές - παραμεθόριες περιοχές, εκτάσεις καλλιεργήσιμης γης ή έτοιμες κατοικίες, καθώς και σημαντικές φοροαπλλαγές.